Helmi Puur

Helmi Puur (aastast 1968 Helmi Kiik; 20. detsember 1933 Tallinn – 6. juuli 2014) oli eesti baleriin ja ballettmeister-repetiitor. Ta õppis aastatel 1946–1950 Eesti Riiklikus Koreograafilises Koolis (Zoja Kalevi-Silla klassis), lõpetas 1953. aastal Leningradi A. Vaganova nimelise Balletiakadeemia. Ta oli aastatel 1953–1955, 1958–1960 Estonia teatri solist. Pidi haiguse tõttu tantsimisest loobuma ja naasis Estoniasse 1964. aastal. Seejärel oli ta 1964–1966 Estonia teatri solist ja aastast 1966 ballettmeister-repetiitor. 1953 Pjotr Tšaikovski "Pähklipureja" (Lillede valsi solist) 1954 Pjotr Tšaikovski "Luikede järv" (Odette/Ottilia) 1954 Mihhail Tšulaki "Ebapeig" (Beatrice) 1954 Cesare Pugni/Reinhold Glier/Sergei Vassilenko "Esmeralda" (Esmeralda) 1954 Mihhail Glinka "Ruslan ja Ludmilla" (Valge naine) 1955 Boriss Assafjev "Bahtšisarai purskkaev" (Maria) 1955 Lydia Auster "Tiina" (Tiina) 1959 Adolphe Charles Adam "Giselle" (Giselle) 1959 "Chopiniana" (solist) 1959 "Straussiana" (armastatu) 1965 Sergei Prokofjev "Romeo ja Julia" (Julia) Dmitri Harchenko lavastas 2010. aastal Tallinnas Kumu auditooriumis "Vestluse luigega". Laval oli kolm eri aegadel Luike tantsinud baleriini: Helmi Puur, Kaie Kõrb ja Galina Lauš. 1957 Eesti NSV teeneline kunstnik 1976 Eesti NSV rahvakunstnik 1994 Eesti Teatriliidu balletiauhind (eriauhind kauaaegse ja viljaka repetiitoritöö eest, mis on aidanud edasi anda ja säilitada klassikalise balleti traditsioone) 1999 Philip Morrise tantsuauhind 1999 Eesti Rahvuskultuuri Fondi elutöö tänuauhind 2001 Valgetähe III klassi teenetemärk 2005 Tallinna teenetemärk 1965. aastal valmis Helmi Puurist Valeria Andersoni portreefilm "Tagasitulek" (stsenarist Õie Orav), milles kajastatakse Helmi Puuri naasmist Estonia teatrisse 1964. aastal Juliana Sergei Prokofjevi balletis "Romeo ja Julia". 2006. aastal andis Eesti Post Estonia teatri 100. aastapäeva puhul välja juubelipostmargi, millel kujutati omaaegset armastatuimat baleriini Helmi Puuri Pjotr Tšaikovski „Luikede järves“. Ülle Marksi ja Jüri Kassi kujundatud juubelipostmargi kahese komplekti väljaandel oli keskel Estonia teater, vasakpoolse postmargina stseen Evald Aava ooperist „Vikerlased“ ja parempoolse postmargina Helmi Puur Tšaikovski „Luikede järves“. Helmi Puuri, Sessy Smironina-Sevuni ja Rahel Olbreid peeti silmas ka 2018. aastal "Eesti ballett 100" juubelipostmargi temaatilises kujunduses, kuid kujunduse juhtivaks motiiviks sai lihtsalt tants kahele, kus klassikalise balleti tippteose Pjotr Tšaikovski „Luikede järve“ Odette'i ja prints Siegfriedi pas de deux sümboliseerib balleti täiuslikkuse poole pürgivat taset ning on pühendus tantsijatele, koreograafidele ja pedagoogidele panuse eest Eesti balleti arengus. 2006. aastal asutati Eesti Rahvuskultuuri Fondi juurde Estonia Seltsi allfond, mille eesmärk on toetada noori artiste. Fond toetab Klaudia Maldutise stipendiumiga Rahvusooper Estonia baleriine, Tiit Kuusiku stipendiumiga Rahvusooper Estonia noori lauljaid, Naan Põllu stipendiumiga Eesti Muusika- ja Teatriakadeemia laulueriala üliõpilasi eesti heliloojate vokaalteoste esitamise eest ja alates 2018. aastast Helmi Puuri stipendiumiga Tallinna Balletikooli andekaid õpilasi. Filmi "Tagasitulek" (1965) tutvustus. Eesti filmi andmebaas. Kaukvere, Tiina. Lahkus priimabaleriin Helmi Puur. Postimees, 7. juuli 2014. Eesti riiklike teenetemärkide kavaleride andmebaas presidendi kantselei kodulehel (president.ee). "Eesti ballett 100" juubelipostmark. Tantsukuukiri, nr 79, september 2018. Estonia Seltsi fond. Eesti Rahvuskultuuri Fondi veebisait. Tema abikaasa oli kirjanik Heino Kiik. LEGEND Helmi Puur 80 Lahkus priimabaleriin Helmi Puur Kaie Kõrb: Helmi Puur suutis tantsijatele hinge sisse puhuda